# Gwasanaeth Cymorth Synhwyraidd a Chyfathrebu (SenCom)

Mae timau SenCom yn darparu ystod eang o strategaethau cyngor ac ymyriad yn cynnwys addysgu. Rydym yn sefydliad sy’n canoli ar yr unigolyn a chaiff lefelau ein hymyriad eu cyfateb gyda’r newid yn anghenion plant a phobl ifanc unigol.

Cawn ein lletya gan Gyngor Bwrdeistref Sirol Torfaen a rydym yn gweithio’n rhanbarthol ym Mlaenau Gwent, Caerffili, Casnewydd, Sir Fynwy a Thorfaen gyda phlant a phobl ifanc, teuluoedd, ysgolion, colegau a lleoliadau blynyddoedd cynnar.

Ein cenhadaeth yw bod yn bartner gyda theuluoedd ac ysgolion wrth gynnwys plant a phobl ifanc yn llwyddiannus yn holl fywyd yr ysgol a sicrhau nad oes unrhyw rwystrau i gynnydd ar eu taith ddysgu.

Mae’r Gwasanaeth yn cynnwys tri thîm dan arweinyddiaeth Pennaeth Gwasanaeth.

## ComIT (Tîm Ymyriad Cyfathrebu)

Mae ComIT yn wasanaeth seiliedig mewn ysgolion yn gweithio ar draws pump awdurdod lleol yn ne ddwyrain Cymru i alluogi ysgolion i ddynodi a chefnogi plant a phobl ifanc gydag anghenion lleferydd, iaith a chyfathrebu (SLCN).

Mae sgiliau Lleferydd, Iaith a Chyfathrebu yn sylfaen i bob agwedd o ddysgu a datblygu, ac mae ymchwil yn dangos y gall dynodi SLCN ac ymyriad cynnar wella deilliannau academaidd a bywyd yn sylweddol ar gyfer plant a phobl ifanc.

Mae ComIT yn gweithio mewn partneriaeth gyda’r Gwasanaeth Therapi Lleferydd ac Iaith ym Mwrdd Iechyd Prifysgol Aneurin Bevan ac mae’r tîm yn cynnwys pennaeth gwasanaeth, athrawon ymgynghorol, therapyddion lleferydd ac iaith y Bwrdd Iechyd a chynorthwywyr addysgu arbenigol.

Mae ComIT yn darparu ystod eang o wybodaeth, codi ymwybyddiaeth a hyfforddiant, yn ogystal â chefnogaeth uniongyrchol ar gyfer disgyblion, drwy ymateb graddedig. Mae cynorthwywyr addysgu arbenigol yn gweithio gyda disgyblion unigol a grwpiau bach mewn ysgolion ac yn cefnogi staff seiliedig mewn ysgolion i ddarparu sesiynau dilynol yn cynnwys strategaethau dysgu ac adnoddau a argymhellwyd.

## Sut y caiff cais am cymorth ei wneud?

Mae gan bob awdurdod lleol Arweinydd ComIT penodol sy’n ymgynghori gyda Phennaeth Gwasanaeth ComIT i ddynodi ysgolion ar gyfer ymyriad, hyfforddiant a chymorth ComIT. Caiff ceisiadau am gymorth i ddisgyblion eu derbyn yn uniongyrchol gan ysgolion.

Os oes gennych bryderon am leferydd, iaith a chyfathrebu eich plentyn, cysylltwch â’r ysgol a siarad gyda’r athro/athrawes dosbarth neu’r Cydlynydd ADY. Gall staff ysgol ofyn am gyngor gan eu Harweinydd ComIT ac anfon cais am gyngor yn uniongyrchol i ComIT.

**Gwasanaeth Cymorth Plant a Phobl Ifanc b/Byddar**

Mae Gwasanaeth Cymorth b/Byddar yn cynorthwyo pob plentyn a pherson ifanc gyda lefel a ddynodwyd o fyddardod i gyflawni eu potensial i’r eithaf ac ennill y sgiliau angenrheidiol ar gyfer bywyd. Mae’r tîm yn cynnwys athrawon a chynorthwywyr addysgu arbenigol plant a phobl ifanc byddar.

Mae’r Gwasanaeth Cymorth Plant a Phobl ifanc b/Byddar yn defnyddio fframwaith cymhwyster Partneriaeth Genedlaethol Amhariad Synhwyraidd, dull ar gyfer y Gwasanaethau Synhwyraidd sy’n anelu i lywio gwneud penderfyniadau wrth ddyrannu cymorth ar gyfer plant a phobl ifanc unigol. Mae cymorth gwasanaeth yn ddeinamig ac yn annog cysylltiadau agos gyda’r cartref, ysgol ac asiantaethau eraill. Anelwn feithrin gallu mewn ysgolion wrth ddiwallu anghenion a rhoi cymorth gyda ffocws mewn ymateb i’r newid yn anghenion plant a phobl ifanc.

## Sut mae atgyfeirio?

Caiff mwyafrif helaeth y plant eu hatgyweirio at y gwasanaeth gan Iechyd, fodd bynnag rydym hefyd yn medru rhoi cyngor a chyfeirio rhieni, gweithwyr proffesiynol neu’r unigolion eu hunain (os yn berson ifanc) sydd ag unrhyw bryderon am glyw plentyn neu berson ifanc. Yn dilyn atgyfeiriad, caiff gwybodaeth ei rannu gyda’r ysgol. Gellir trefnu ymweliad i’r cartref a/neu ysgol i asesu’r disgybl a chasglu mwy o wybodaeth.

## Gwasanaeth Nam ar y Golwg

Nod y Gwasanaeth Nam ar y Golwg (VIS) yw sicrhau y cynigir dewis i blant, pobl ifanc a’u rhieni/gofalwyr. Mae arbenigedd ac adnoddau ar gael i ysgolion i alluogi mynediad cynhwysol llawn i ddysgu. Mae arbenigwyr VIS yn dysgu sgiliau byw annibynnol a symudedd. Sefydlir cydweithio i gefnogi a diwallu pob angen.

Gall VIS ddarparu ystod o wasanaethau yng nghyswllt anghenion unigol. Rydym yn gweithio mewn partneriaeth gyda phlant a phobl ifanc sydd â nam ar eu golwg neu nam aml-synhwyraidd, rhieni, ysgolion, gwasanaethau addysg/gyrfaoedd ac asiantaethau meddygol i ddiwallu anghenion unigol a ddynodwyd drwy’r broses asesu.

## Sut mae atgyfeirio?

Croesawn ymholiadau ac atgyfeiriadau gan unrhyw un sy’n ymwneud gyda phlant a phobl ifanc a all fod â phryderon ynghylch nam posibl ar y golwg neu aml-synhwyraidd. I atgyfeirio at y Gwasanaeth Nam ar y Golwg, cysylltwch â’r gwasanaeth a gall aelod o staff eich cynorthwyo.

**Ein Manylion Cyswllt**

**Gwasanaeth Cymorth Synhwyraidd a Chyfathrebu**

Canolfan Ddinesig

Pont-y-pŵl

Torfaen NP4 6YB

Ffôn: 01633 648888

E-bost: Sencom@torfaen.gov.uk

**Penaethiaid Gwasanaeth**

**Roger Thurlbeck**

Pennaeth Gwasanaeth SenCom

roger.thurlbeck@torfaen.gov.uk

**Mary Jo Spearey a Rebecca Kelly**

Pennaeth Gwasanaeth ComIT

maryjo.spearey@torfaen.gov.uk

Rebecca.Kelly3@torfaen.gov.uk

**Jo Plant**

Pennaeth Gwasanaeth Cymorth Plant a Phobl Ifanc b/Byddar

joanne.plant@torfaen.gov.uk

Sarah Hughes

Pennaeth Gwasanaeth VIS

sarah.hughes@torfaen.gov.uk

Sian Draper

Rheolwr Cymorth Busnes

sian.draper@torfaen.gov.uk